སྐབས་དེར་གསར་འགོད་པས་ཐོག་མར་༸གོང་ས་མཆོག་ལ་སྔ་དྲོ་༸སྐུ་བཞེངས་གྲུབ་མཚམས་མཛད་འཆར་གཙོ་བོ་གང་ཡིན་སྐོར་བཀའ་འདྲི་ཞུས་པར་༸གོང་ས་མཆོག་གིས་སྔ་དྲོ་ཡར་༸སྐུ་བཞེངས་མཛད་རྗེས་དང་ཐོག་མགོན་པོ་གང་ཉིད་མཆོག་ནང་པའི་དགེ་སློང་ཞིག་ཡིན་པར་བརྟེན་སྟོན་པའི་བཀའ་དྲིན་རྗེས་སུ་དྲན་པའི་ཐོག་ནས་བསྟོད་ཕྱག་མཛད་སྐོར་དང་།དེ་རྗེས་སེམས་ཅན་གཞན་ལ་མཐའ་མེད་པའི་སྙིང་རྗེའི་ཉམས་ལེན་ཐོག་སྒོམ་བསྐྱོན་གནང་མཛད་པ་མ་ཟད།ཆོས་རྣམས་ཀྱི་དོན་དམ་གནས་ལུགས་སྟོང་པ་ཉིད་ཀྱི་གནས་སྟངས་ལ་དཔྱད་སྒོམ་བསྐྱོན་གནང་མཛད་པ་དང་།ཏཱ་ལའི་བླ་མ་ཞེས་པའི་གང་ཟག་རང་རྐྱ་བ་ཞིག་བློར་འཆར་བ་ལྟར་ཡོད་མེད་དཔྱད་པ་མཛད་སྐོར་སོགས་དང་།